
住谞讛讚专讬谉 讻讜 注"讘 - 驻讬专讜砖 砖讟讬讬谞讝诇抓

讗诪专讜 诇讬讛 [诇讜] 讛讗砖讜专讬诐: 诪砖讬专讬讬转讱 讛讬讻讗 [诪讞谞讱 讛讬讻谉 讛讜讗]? 讗诪专: 讛讚专讜 [讞讝专讜] 讘讬 讜诇讗 拽讬讬诪讜 诪讛 砖讛讘讟讬讞讜谞讬. 讗诪专讜 诇讬讛 [诇讜]: 讗诐 讻谉 讗讞讜讻讬 拽讗 诪讞讬讬讻转 讘谉 [诇爪讞拽 讗转讛 诪爪讞拽 讘谞讜] 砖讛讜诇讻转 讗讜转谞讜 砖讜诇诇 讘讟注谞讛 砖诪讗讞专讬讱 注讜诪讚 诪讞谞讛 讙讚讜诇 砖诇 转讜诪讻讬诐?! 谞拽讘讜讛讜 讘注拽讘讬讜 讜转诇讗讜讛讜 讘讝谞讘讬 住讜住讬讛诐, 讜讛讬讜 诪讙专专讬谉 讗讜转讜 注诇 讛拽讜爪讬诐 讜注诇 讛讘专拽谞讬谉.


讗诪专 专' 讗诇注讝专: 砖讘谞讗 讘注诇 讛谞讗讛 讛讬讛, 讻诇讜诪专, 谞讜讗祝 讛讬讛. 讜诪讛讬讻谉 讗转讛 诇诪讚 讝讗转? 鈥� 讻转讬讘 讛讻讗 [谞讗诪专 讻讗谉] "诇讱 讘讗 讗诇 讛住讻谉 讛讝讛 讗诇 砖讘谞讗 讗砖专 注诇 讛讘讬转" (讬砖注讬讛 讻讘, 讟讜), 讜讻转讬讘 讛转诐 [讜谞讗诪专 砖诐] 讘讗讘讬砖讙 讛砖讜谞诪讬转: "讜转讛讬 诇讜 住讻谞转 讜砖讻讘讛 讘讞讬拽讱 讜讞诐 诇讗讚讜谞讬 讛诪诇讱" (诪诇讻讬诐 讗' 讗, 讘), 砖诪驻谞讬 讻谉 拽专讗讜 讛谞讘讬讗 "住讜讻谉" 诇专诪讝 砖讛讬讛 诪讞诪诐 注爪诪讜 讘注讘讬专讛. 


讗 讜讗讜诪专: "讻讬 讛砖转讜转 讬讛专住讜谉 爪讚讬拽 诪讛 驻注诇" (转讛诇讬诐 讬讗, 讙). 专讘 讬讛讜讚讛 讜专讘 注讬谞讗 驻讬专砖讜 诪拽专讗 讝讛, 讞讚 [讗讞讚 诪讛诐] 讗诪专: 讗讬诇讜 讞讝拽讬讛 讜住讬注转讜 谞讛专住讬诐, 爪讚讬拽 诪讛 驻注诇? 讜讞讚 [讜讗讞讚 诪讛诐] 讗诪专: 讗讬诇讜 讘讬转 讛诪拽讚砖 讬讛专住, 爪讚讬拽 诪讛 驻注诇? 讜注讜诇讗 讗诪专: 讗讬诇讜 诪讞砖讘讜转讬讜 砖诇 讗讜转讜 专砖注, 住谞讞专讬讘, 讗讬谞谉 谞讛专住讜转, 爪讚讬拽 诪讛 驻注诇?


讜诪讘专专讬诐 讗转 讛砖讬讟讜转: 讘砖诇诪讗 诇诪讗谉 讚讗诪专 [谞谞讬讞 诇砖讬讟转 诪讬 砖讗讜诪专] 砖讛讻讜讜谞讛 讛讬讗 讗讬诇讜 诪讞砖讘讜转讬讜 砖诇 讗讜转讜 专砖注 鈥� 讛讬讬谞讜 讚讻转讬讘 [讝讛讜 砖谞讗诪专] "讻讬 讛砖转讜转 讬讛专住讜谉" 讻诇讜诪专, 诪讞砖讘讜转 专砖注讬诐.


讜诇诪讗谉 讚讗诪专 [讜诇砖讬讟转 诪讬 砖讗讜诪专] 讻讬 讛讻讜讜谞讛 讛讬讗 诇讘讬转 讛诪拽讚砖, 谞诪讬 [讙诐 讻谉] 讬砖 诇讝讛 讘住讬住, 讚转谞谉 [砖讻谉 砖谞讬谞讜 讘讘专讬讬转讗]: 讗讘谉 讛讬转讛 砖诐 讘讘讬转 讛诪拽讚砖 诪讬诪讜转 谞讘讬讗讬诐 讛专讗砖讜谞讬诐, 讜"砖转讬讬讛" 讛讬转讛 谞拽专讗转, 讜诇讻谉 谞讗诪专 "讛砖转讜转 讬讛专住讜谉" 鈥� 讛讜讗 讛专讬住转 讗讘谉 讛砖转讬讛.


讗诇讗 诇诪讗谉 讚讗诪专 [诇砖讬讟转 诪讬 砖讗讜诪专] 讻讬 讛讻讜讜谞讛 诇讞讝拽讬讛 讜住讬注转讜, 讛讬讻讗 讗砖讻讞谉 爪讚讬拽讬 讚讗讬拽专讜 [讛讬讻谉 诪爪讗谞讜 砖讛爪讚讬拽讬诐 谞拽专讗讜] "砖转讜转"?


讜诪砖讬讘讬诐, 讚讻转讬讘 [砖讻谉 谞讗诪专]: "诪拽讬诐 诪注驻专 讚诇 诪讗砖驻讜转 讬专讬诐 讗讘讬讜谉 诇讛讜砖讬讘 注诐 谞讚讬讘讬诐 讜讻住讗 讻讘讜讚 讬谞讞讬诇诐 讻讬 诇讛' 诪爪拽讬 讗专抓 讜讬砖转 注诇讬讛诐 转讘诇" (砖诪讜讗诇 讗' 讘, 讞). 讜讗讬讘注讬转 讗讬诪讗 诪讛讻讗 [讜讗诐 转专爪讛 讗诪讜专 诪讻讗谉]: "讛驻诇讗 注爪讛 讛讙讚讬诇 转讜砖讬讛" (讬砖注讬讛 讻讞, 讻讟).


 讘拽砖专 诇诪拽专讗 讝讛 讗诪专 专' 讞谞谉: 诇诪讛 谞拽专讗 砖诪讛 砖诇 讛转讜专讛 "转讜砖讬讛" 鈥� 诪驻谞讬 砖讛讬讗 诪转砖转 讻讞讜 砖诇 讗讚诐 讛注讜住拽 讘讛. 讚讘专 讗讞专: "转讜砖讬讛" 讬砖 诇讛讘讬谉 讻注讬谉 谞讜讟专讬拽讜谉: 砖谞讬转谞讛 讘讞砖讗讬 诪驻谞讬 讛砖讟谉, 砖诇讗 讬拽讟专讙 讜讬讗诪专 砖讗讬谉 讬砖专讗诇 专讗讜讬讬诐 诇讛. 讚讘专 讗讞专: "转讜砖讬讛" 谞讜讟专讬拽讜谉 "转讜讛讜志砖转讬讛", 讻诇讜诪专, 讚讘专讬诐 讛谞专讗讬诐 诇讻讗讜专讛 砖诇 转讜讛讜 转诇讜砖讬诐 讜讝专讬诐 讜讘讻诇 讝讗转 讛注讜诇诐 诪砖讜转转 (诪讬讜爪讘) 注诇讬讛诐.


讗诪专 注讜诇讗: 诪讞砖讘讛 讜讚讗讙转 诇讘 诪讜注诇转, 讻诇讜诪专, 讙讜专诪转 讜诪砖驻讬注讛 诇讛驻专讬注 讗驻讬诇讜 诇讚讘专讬 转讜专讛, 砖谞讗诪专: "诪驻专 诪讞砖讘讜转 注专讜诪讬诐 讜诇讗 转注砖讬谞讛 讬讚讬讛诐 转砖讬讛" (讗讬讜讘 讛, 讬讘).


讗诪专 专讘讛: 讗诐 注住讜拽讬谉 诇诇诪讜讚 诇砖诪讛 鈥� 讗讬谞讛 诪讜注诇转 (诪砖驻讬注讛), 砖谞讗诪专: "专讘讜转 诪讞砖讘讜转 讘诇讘 讗讬砖 讜注爪转 讛' 讛讬讗 转拽讜诐" (诪砖诇讬 讬讟, 讻讗), 讻诇讜诪专, 注爪讛 砖讬砖 讘讛 讚讘专 讛' 讛讬讗 转拽讜诐 诇注讜诇诐 讜讗讬谞讛 谞讬讝讜拽讛.


讘 砖谞讬谞讜 讘诪砖谞讛 砖讗诪专 专' 讬讛讜讚讛: 讗讬诪转讬 驻住讜诇讬诐 讗谞砖讬诐 讗诇讛 讻讙讜谉  讛诪砖讞拽讬诐 讘拽讜讘讬讛 讜诪诇讜讜讬诐 讘专讬讘讬转 鈥� 讘讝诪谉 砖讗讬谉 诇讛诐 诪诇讗讻讛 讗诇讗 讛讬讗. 讗诪专 专' 讗讘讛讜 讗诪专 专' 讗诇注讝专: 讛诇讻讛 讻砖讬讟转 专' 讬讛讜讚讛.


讜讗诪专 专' 讗讘讛讜 讗诪专 专' 讗诇注讝专: 讻讜诇谉, 讻诇 驻住讜诇讬诐 讗诇讛 砖诪讚讘专讬 讞讻诪讬诐, 爪专讬讻讬谉 讛讻专讝讛 讘讘讬转 讚讬谉 砖讬讻专讬讝讜 砖讗讚诐 驻诇讜谞讬 谞诪爪讗 注讜住拽 讘讚讘专讬诐 讗诇讛 讜谞驻住诇 讘讘讬转 讛讚讬谉.


 讜诇注谞讬谉 讝讛 讘讚讬谞讜 砖诇 专讜注讛 驻诇讬讙讬 [谞讞诇拽讜] 讘讛 专讘 讗讞讗 讜专讘讬谞讗. 讞讚 [讗讞讚 诪讛诐] 讗诪专: 讘注讬 [爪专讬讱] 讛讻专讝讛 注诇讬讜 砖讛讜讗 专讜注讛 讜诇讻讱 讛讜讗 驻住讜诇, 讜讞讚 [讜讗讞讚 诪讛诐] 讗诪专: 诇讗 讘注讬 [讗讬谞讜 爪专讬讱] 讛讻专讝讛, 砖诪讗诇讬讜 讛讜讗 谞驻住诇.


 讜诪注讬专讬诐, 讘砖诇诪讗 诇诪讗谉 讚讗诪专 [谞谞讬讞 诇砖讬讟转 诪讬 砖讗讜诪专] 砖诇讗 讘注讬 [爪专讬讱] 讛讻专讝讛 鈥� 讛讬讬谞讜 [讝讛讜] 砖讗诪专 专讘 讬讛讜讚讛 讗诪专 专讘 砖住转诐 专讜注讛 驻住讜诇, 讜诇驻讬讻讱 讗讬谞讜 爪专讬讱 讛讻专讝讛 诪讬讜讞讚转, 讗诇讗 诇诪讗谉 讚讗诪专 讘注讬 [诇砖讬讟转 诪讬 砖讗讜诪专 砖爪专讬讱] 讛讻专讝讛 鈥� 诪讗讬 [诪讛 驻讬专讜砖] "住转诐 专讜注讛 驻住讜诇"?


讜诪砖讬讘讬诐: 讚讘住转诪讗 诪讻专讝讬谞谉 注诇讬讛 [砖讘住转诐 诪讻专讬讝讬诐 注诇讬讜] 砖讛讜讗 驻住讜诇 讗诐 诪讜爪讗讬诐 砖注讜住拽 讘拽讘讬注讜转 讘讗讜诪谞讜转 讝讜, 讜讗讬谉 爪专讬讱 砖讬讜讻讬讞讜 砖讛讜讗 专讜注讛 讗转 爪讗谞讜 讘砖讚讜转 讗讞专讬诐.


 诪住讜驻专:  讛讛讬讗 诪转谞讛 讚讛讜讜 讞转讬诪讬 注诇讛 转专讬谉 [讗讜转讜 砖讟专 诪转谞讛 砖讛讬讜 讞转讜诪讬诐 注诇讬讜 砖谞讬 讗谞砖讬诐] 砖讛讬讜 驻住讜诇讬诐 讘转讜专转 讙讝诇谞讬谉. 住讘专 [住讘讜专 讛讬讛] 专讘 驻驻讗 讘专 砖诪讜讗诇 诇讗讻砖讜专讛 [诇讛讻砖讬专 讗讜转讛] 讜诇讗 诇驻住讜诇 讗转 讛砖讟专 讘砖诇 讛注讚讬诐. 讜讟注诪讜 鈥� 讚讛讗 [砖讛专讬] 注讚讬讬谉 诇讗 讗讻专讝讬谞谉 注诇讬讬讛讜 [讛讻专讝谞讜 注诇讬讛诐] 砖讛诐 驻住讜诇讬诐.


讗诪专 诇讬讛 [诇讜] 专讘讗: 谞讛讬 讚讘注讬谞谉 [讗诐 讗诪谞诐 爪专讬讻讬诐 讗谞讜] 讛讻专讝讛 讘讙讝诇谉 讛专讬 讝讛 专拽 讘讙讝诇谉 讚专讘谞谉 [砖诪讚讘专讬 住讜驻专讬诐], 讗讘诇 讘讙讝诇谉 讚讗讜专讬讬转讗 [砖诪讚讘专讬 转讜专讛] 诪讬 讘注讬谞谉 [讛讗诐 爪专讬讻讬诐 讗谞讜] 讛讻专讝讛? 讜诪讗诇讬讜 讛讜讗 谞驻住诇. 


讙 讜诪讜住讬驻讬诐 驻住讜诇讬诐 谞讜住驻讬诐 讜讛住讬诪谉: 讚讘专 讜注专讬讜转 讙谞讘.


讗诪专 专讘 谞讞诪谉 讗讜讻诇讬 讚讘专 讗讞专, 讗谞砖讬诐 讛谞讛谞讬诐 诪爪讚拽讛 砖谞讜转谞讬诐 讛讙讜讬讬诐 砖讬砖 讘讻讱 诪砖讜诐 讞讬诇讜诇 讛' 鈥� 驻住讜诇讬谉 诇注讚讜转, 砖讛诐 谞讞砖讘讬诐 讻专砖注讬诐 诪砖讜诐 砖讛诐 诪专讗讬诐 砖讘砖诇 诪诪讜谉 诪讜讻谞讬诐 讛诐 讗祝 诇讻讱.


 讜诪注讬专讬诐:  讛谞讬 诪讬诇讬 [讚讘专讬诐 讗诇讛] 讗诪讜专讬诐 砖讛诐 谞讜讟诇讬诐 讘驻专讛住讬讗, 讗讘诇 讗诐 谞讜讟诇讬诐 讘爪讬谞注讛 鈥� 诇讗. 讜讘驻专讛住讬讗 谞诪讬 诇讗 讗诪专谉 [讙诐 讻谉 讗讬谉 讗谞讜 讗讜诪专讬诐] 讗诇讗 讘讗讜驻谉 砖讗驻砖专 诇讬讛 诇讗讬转讝讜谞讬 [诇讜 诇讛讬讝讜谉] 讘爪讬谞注讛, 讜拽讗 诪讘讝讬 谞驻砖讬讛 [讜讛讜讗 诪讘讝讛 讗转 注爪诪讜] 讘驻专讛住讬讗, 讗讘诇 讗诐 诇讗 讗驻砖专 诇讬讛 [诇讜] 诇讛讬讝讜谉 讘讚专讱 讗讞专转 鈥� 讞讬讜转讬讛 讛讜讗 [讞讬讜转讜 讛讬讗] 讜讗讬谞讜 爪专讬讱 诇诪住讜专 讗转 谞驻砖讜 注诇 讻讱.


讗诪专 专讘 谞讞诪谉: 讛讞砖讜讚 注诇 讛注专讬讜转 砖讬砖 砖诪讜注讛 专注讛 注诇讬讜 砖讛讜讗 讞讜讟讗 讘注专讬讜转, 讘讻诇 讝讗转 讻砖专 诇注讚讜转. 讗诪专 专讘 砖砖转, 注谞讬 诪专讬 [注谞讛 讗讚讜谞讬]: 讗讜转讜 讗讚诐 诪诇拽讬诐 讗讜转讜 讗专讘注讬谉 讘讻转驻讬讛 [讗专讘注讬诐 诪诇拽讜转 讘讻转驻讬讜] 诪砖讜诐 讞砖讚 讝讛 讜讘讻诇 讝讗转 讗讜诪专 讗转讛 砖讛讜讗 讻砖专? 砖诇驻讬 讛讛诇讻讛 诪诇拽讬诐 讗讚诐 讙诐 注诇 砖诪讜注讛 专注讛 砖讬讜爪讗转 注诇讬讜 讗祝 砖讗讬谉 诇讻讱 讛讜讻讞讛 讙诪讜专讛.


 讜诪注讬专讬诐:  讗诪专 专讘讗: 讜诪讜讚讛 专讘 谞讞诪谉 诇注谞讬谉 注讚讜转 讗砖讛 砖讛讜讗 驻住讜诇, 砖讛专讬 讛讻诇 讬讜讚注讬诐 砖讛讜讗 讞砖讜讚 诇注谞讬谉 讝讛. 讗诪专 专讘讬谞讗 讜讗讬转讬诪讗 [讜讬砖 讗讜诪专讬诐] 专讘 驻驻讗: 诇讗 讗诪专谉 [讗诪专谞讜] 砖讛讜讗 驻住讜诇 诇注讚讜转 讗砖讛 讗诇讗 讻砖讛注讚讜转 讘讗讛 诇讗驻讜拽讛 [诇讛讜爪讬讗讛 诪讘注诇讛], 砖讗讝 讞讜砖讚讬诐 讘讜 砖诪讗 专讜爪讛 讛讜讗 讘讛 诇注爪诪讜, 讗讘诇 讻砖注讚讜转讜 讛讬讗 诇注讬讜诇讛 [诇讛讻谞讬住讛] 诇讘注诇讛, 砖注讚讜转讜 诪讻砖讬专讛 讗讜转讛 诇谞讬砖讜讗讬谉 鈥� 诇讬转 诇谉 讘讛 [讗讬谉 诇谞讜 讘讜 讞砖砖].


讜砖讜讗诇讬诐: 驻砖讬讟讗 [驻砖讜讟, 诪讜讘谉 诪讗诇讬讜] 讜讻讬 诪讚讜注 讬讬讞砖讚 讘注谞讬谉 讝讛? 讜诪砖讬讘讬诐: 诪讛讜 讚转讬诪讗 [砖转讗诪专]: 讛讗 注讚讬驻讗 诇讬讛 [讝讜 注讚讬驻讛 诇讜] 讻砖讛讬讗 谞砖讜讗讛 讚讜讜拽讗, 讚讻转讬讘 [砖讻谉 谞讗诪专] "诪讬诐 讙谞讜讘讬诐 讬诪转拽讜 讜诇讞诐 住转专讬诐 讬谞注诐" (诪砖诇讬 讟, 讬讝), 砖谞注讬诐 诇讜 讛讗讬住讜专 讬讜转专 诪谉 讛讛讬转专, 注诇 讻谉 拽讗 诪砖诪注 诇谉 [讛砖诪讬注 诇谞讜] 讚讻诪讛 讚拽讬讬诪讗 讛讻讬 砖讻讬讞讗 诇讬讛 [砖讻诪讜 砖讛讬讗 讻讱, 砖讛讬讗 驻谞讜讬讛, 诪爪讜讬讛 诇讜 讬讜转专] 讜注讚讬祝 诇讜 砖转讬砖讗专 驻谞讜讬讛.


讜讗诪专 专讘 谞讞诪谉: 讙谞讘 谞讬住谉 讜讙谞讘 转砖专讬, 砖讙讜谞讘 讘转拽讜驻讜转 讗诇讛 砖讛转讘讜讗讛 讜讛驻讬专讜转 诪爪讜讬讬诐 诇专讜讘 鈥� 诇讗 砖诪讬讛 [讗讬谉 砖诪讜, 讗讬谞讜 拽专讜讬] 讙谞讘 讜讗讬谞讜 谞驻住诇 讘讻讱.


 讜诪住讘讬专讬诐:  讛谞讬 诪讬诇讬 讘讗专讬住讗 [讚讘专讬诐 讗诇讛 讗诪讜专讬诐 讘讗专讬住] 讜诇讗 讘讻诇 讗讚诐, 讜砖讙谞讘 专拽 讚讘专 诪讜注讟, 讜砖讙谞讘 讚讘专 砖谞讙诪专讛 诪诇讗讻转讜, 砖讘诪拽专讛 讻讙讜谉 讝讛 注砖讜讬 砖讬讙谞讜讘 讗讚诐 讘诇讬 诇讞砖讜讘 砖讛讜讗 注讜讘专 注讘讬专讛.


 诪住讜驻专:  讗讬讻专讬讛 [讗讬讻专讬讜, 讗专讬住讬讜] 砖诇 专讘 讝讘讬讚 讞讚 [讗讞讚 诪讛诐] 讙谞讘 拽讘讗 讚砖注专讬, 讜驻住诇讬讛 [拽讘 砖注讜专讬诐, 讜驻住诇讜], 讜讞讚 [讜讗讞讚 诪讛诐] 讙谞讘 拽讬讘讜专讗 讚讗讛讬谞讬 讜驻住诇讬讛 [讗砖讻讜诇 转诪专讬诐, 讜驻住诇讜], 砖讚讘专讬诐 讗诇讛 讻讘专 讗讬谞诐 谞拽专讗讬诐 讚讘专 诪讜注讟.


 诪住讜驻专:  讛谞讛讜 拽讘讜专讗讬 讚拽讘讜专 谞驻砖讗 [讗讜转诐 拽讘专谞讬诐 砖拽讘专讜 讗讚诐] 讘讬讜诐 讟讜讘 专讗砖讜谉 砖诇 注爪专转 (砖讘讜注讜转), 讜讞讬诇诇讜 讘讻讱 讗转 讛讞讙, 砖诪转讬谞讛讜 [讛讞专讬诪诐] 专讘 驻驻讗 讜驻住诇讬谞讛讜 [讜驻住诇诐] 诇注讚讜转, 讜讗讻砖专讬谞讛讜 [讜讛讻砖讬专诐] 专讘 讛讜谞讗 讘专讬讛 [讘谞讜] 砖诇 专讘 讬讛讜砖注.


讗诪专 诇讬讛 [诇讜] 专讘 驻驻讗: 讜讛讗 [讜讛专讬] 专砖注讬诐 谞讬谞讛讜 [讛诐] 砖注讘专讜 注诇 讚讘专讬 转讜专讛! 注谞讛 诇讜: 讛专讬 讛诐 诇讗 讞砖讘讜 讻谉, 讗诇讗 住讘专讬 [住讘讜专讬诐 讛讬讜] 讻讬 诪爪讜讛 拽讗 注讘讚讬 [讛诐 注讜砖讬诐] 砖讛专讬 拽讜讘专讬诐 讛诐 讗转 讛诪转.


 讜砖讜讗诇讬诐: 讻讬爪讚 讬讻讜诇 诇讞砖讜讘 讻谉  讜讛讗 拽讗 诪砖诪转讬谞讗 诇讛讜 [讜讛专讬 诪讞专讬诪讬诐 讗讜转诐] 讘砖诇 讻讱 讜讛诐 讬讜讚注讬诐 讝讗转 讜讞讜讟讗讬诐! 讜诪砖讬讘讬诐: 住讘专讬 [住讘讜专讬诐 讛诐]: 讻驻专讛 拽讗 注讘讚讬 诇谉 专讘谞谉 [注讜砖讬诐 诇谞讜 讞讻诪讬诐], 砖讬讻讜驻专 诇谞讜 注讜讜谉 讞讬诇讜诇 讛讞讙, 讻讬讜谉 砖注砖讬谞讜 讘讝讛 诪注砖讛 诪爪讜讛.


讚 讗讬转诪专 [谞讗诪专] 砖谞讞诇拽讜 讗诪讜专讗讬诐 讘讘注讬讛 讝讜,

Talmud 鈥� Bavli 鈥� The William Davidson digital edition of the Koren No茅 Talmud, with commentary by Rabbi Adin Steinsaltz Even-Israel (CC-BY-NC 4.0).

